MÉT ifjúsági szekció felhívása:
A korábbi hagyományokhoz hasonlóan 2026-ban is szervezünk ifjúsági szekciót (Young researchers' competition), amelyre minden, a konferencia időpontjában 35 év alatti társasági tag jelentkezhet, aki a beküldött munkát bemutatja (első vagy utolsó szerző). Nők esetében gyermekenként 1 év, max. 3 év "korkedvezmény" vehető igénybe.

Kategóriák:

Ifjúsági szekció – szóbeli előadások: A beküldött absztraktok alapján a Tudományos Bizottság választja ki a szekció résztvevőit, akik 10 perces előadásban ismertetik eredményeiket. A Tudományos Bizottság által kiválasztott előadókat e-mailben értesítjük. A prezentációkat a zsűri véleménye alapján értékeljük, a fődíj a MÉT által adományozott 150.000 Ft. A szóbeli szekcióból kimaradó prezentációk - amennyiben a jelentkezők vállalják - poszter formájában kerülhetnek bemutatásra.
Ifjúsági szekció – poszterek: A résztvevők a szekció alatt 3-3 percben prezentálják munkájukat a szakmai zsűrinek, a fődíj szintén 150.000 Ft.

